stanford-oval/wikipedia huggingface dataset:
האח הגדול עונה 11
דיירי הבית > דיירים שנכנסו בכניסה הראשונה (ערב הידוענים)

יחזקאל "בגדדי" צור – בן 65, נשוי +2, מרחובות
ליאור כלפון – בן 47, נשוי +4, מבנימינה-גבעת עדה, קומיקאי
גל גברעם – בת 19, רווקה, מנתניה, אושיית רשת
שולה זקן – בת 63, נשואה +3, מירושלים, מזכירתו וראש לשכתו של אהוד אולמרט
דרור קונטנטו – בן 34, גרוש +1 בזוגיות, מיפו, מעצב אופנה
יונתן "ג'וזי" זירה – בן 33, רווק, מתל אביב, די ג'יי
קארין עליה – בת 22, רווקה, מקריית גת, מלכת היופי לשנת 2016
רמי ורד – בן 57, גרוש +3, מפתח תקווה, סטנדאפיסט
מור לרמן – בת 33, בזוגיות, מרמת גן, עורכת דין
זהבה בן – בת 52, גרושה +1, מראשון לציון, זמרת
דיירי הבית > דיירים שנכנסו בכניסה הראשונה (ערב האנונימים)

אילון אקון – בן 31, נשוי, מהרצליה
ימית אברמוב – בת 38, נשואה +2, מירושלים
לינור סביניק – בת 25, גרושה, מאזור
תום חיימוב – בן 33, רווק, מתל אביב
דייוויד דימוס – בן 35, רווק, מאילת
אלימלך קשתי – בן 36, גרוש בשנית +2, מתל אביב
יהודה יצחקוב – בן 31, רווק, מחולון
רונית לוי – בת 51, גרושה +2, מעפולה
דיירי הבית > דיירים שנכנסו בכניסה השנייה

אורן אסידו – בן 27, נשוי +1, מכפר סבא, שף
דלית דוידוב – בת 37, נשואה +2, מחולון
דניאל לוין – בן 32, רווק, מתל אביב
אופיר לוי – בן 48, גרוש +3, מראש העין
אלמוג חדד – בת 25, רווקה, מראשון לציון
נועה יונני – בת 31, רווקה, מתל אביב, כוכבת ריאליטי
התרחשויות בולטות

ביום ה-3 (יום לאחר כניסת הדיירים השנייה) פורסם שנגד אלימלך קשתי (אחד הדיירים) הוגש כתב אישום בחודש נובמבר (וגם נגד אחיו טום קשתי) על תקיפת מאבטח קשיש, מקרה שתועד במצלמות אבטחה. בנוסף פורסם ששלושה ימים לפני כניסתו של אלימלך אל הבית, הגישה פרקליטתו בקשה על היעדרותו העתידית, והדיון המשפטי נדחה לינואר. הפרסום גרם לסערה ברשתות החברתיות ויצרה מחאה שמטרתה לגרש את אלימלך מבית האח הגדול. אל המאבק הצטרפו גם מפורסמים שונים כמו: לוסי אהריש, אסיף אלקיים, דנית גרינברג, שני גולדשטיין, מאיה ורטהיימר, נעמה קסרי ועוד. יום לאחר הפרסום הודיעה חברת "שטראוס" שתחדול לפרסם במהלך התוכנית בעקבות המקרה עד שלא תקבל הבהרות על עתידו של אלימלך בתוכנית. יום למחרת הצטרפה גם חברת "ביטוח ישיר" לקריאה זאת. כתוצאה מכך, התכנסה ועדת האתיקה של רשת 13 לדון על הנושא והחליטה שאלימלך יעזוב את התוכנית עוד באותו לילה (היום ה-5 לתוכנית).
בין הלילה של היום ה-34 ליום ה-35 התרחש עימות בין יהודה לרמי, לאחר שרמי הוסיף אותו לרשימת ההדחה השבועית. העימות בין השניים החריף וגרם באופן חריג להפסקת שידורי ערוץ 26 למשך כל הלילה. במהלך הלילה זומנו מספר דיירים לשיחות עם "האח הגדול", כאשר כמה מהם ננזפו. למחרת בבוקר את דיירי הבית לא העירו בשעה 9 בבוקר בעקבות האירוע. הפסקת שידורי ערוץ 26 גרמה לסערה ברשתות החברתיות, והחלו שמועות על עזיבת דיירים ועל ניידת משטרה שהוזמנה למקום.
ביום ה-57 התקיימה הדחה מזויפת. הדיירים היו צריכים לבחור את הדייר אותו ירצו להדיח מהבית, והדייר שיקבל הכי הרבה קולות "יודח" מהבית. הדייר שקיבל הכי הרבה קולות הוא יהודה, ויממה לאחר מכן (ביום ה-58) חזר יהודה לבית האח הגדול בכניסת הדיירים החדשים.
ביום ה-64 התרחשה הדחה כפולה. בהדחה הראשונה הודחה דלית מהבית לאחר שבוע אחד בלבד. בהדחה השנייה הודחה לינור, אך חזרה לבית לאחר שהתגלה אצלה כרטיס זהב, אותו היא קבלה במהלך משימת הסוכנים.
ביום ה-71 מיד לאחר ההדחה התחילה משימה סודית שכל הדיירים שותפים בה מלבד ג'וזי, המשימה הייתה לגרום לג'וזי להאמין שבעוד יומיים מאז (היום ה-73) יתקיים הגמר של העונה יחד עם כל 14 הדיירים הנותרים. ביום ה-73 התרחש הגמר הפיקטיבי.
ביום ה-76 הייתה סערה גדולה בבית וברשת, בעקבות ריב בין דניאל לרמי, וביקורת על יחסו של רמי ללינור (שאף כונה "הטרדה מינית"). בעקבות אירועים אלו סביבתו הקרובה של ורד שקלה להוציאו מהבית.[דרוש מקור]
ביום ה-81 החליט הדייר דרור קונטנטו לעזוב את הבית בשל מה שהגדיר האחרון "תחושת מיצוי".
בלילה שבין היום ה-89 ליום ה-90 הופסקו שידורי לייב ערוץ 26 בשל ריב בין יהודה לרמי בעקבות הערה של רמי ליהודה שהרגיזה מאוד את יהודה. לאחר מכן יהודה נכנס לחדר האח הגדול "לפרוק" את מה שהוא מרגיש על מה שקרה, ואמר על רמי בחדר מספר הערות שעוברות על חוקי הבית, מה שגרם לגירוש של יהודה מהבית. לאחר גירושו הושמעו הרבה דעות ברשתות החברתיות על כך שהאח הגדול היה צריך לגרש גם את רמי מהבית.[דרושה הבהרה]
ביום ה-108 התקיים הגמר. בשונה מהעונות הקודמות, גמר זה התרחש עם שישה דיירים.
שינויים באופן המשחק

בניגוד לעונות הקודמות, כל דיירי הבית יעמידו ברוב ההדחות באופן פומבי.
במהלך כל העונה, ניצב על הקיר בסלון טלפון. כאשר הטלפון מצלצל, על הדיירים לענות, רוב הפעמים הדייר הראשון שעונה מקבל הודעה מהאדם המתקשר, אך לפעמים יש דיירים מסוימים שנבחרו על ידי ההפקה לענות. ההודעה יכולה להיות הודעה משמחת כגון: שיחת טלפון מהמשפחה. או הודעה דרמטית כגון: הדייר שענה לטלפון נכנס אוטומטית לרשימת ההדחה. יש אף פעמים שהשיחה היא משימה קטנה על מנת להעלות את התקציב השבועי ויש אף פעמים אשר הטלפון הוא דילמה אשר ניצבת מול הדייר העונה.
כמעט כל שבוע יבחר ראש הבית. הוא יקבל אוטומטית חסינות לשבוע הקרוב, יכניס דייר לרשימת ההדחה והוא יהיה אחראי על רשימת הקניות והתקציב של אותו שבוע.
בעונה זאת נוסף חדר הדילמות, אליו נכנסים במהלך העונה דיירי הבית על פי החלטת ההפקה. לדייר שנכנס לחדר מוצגת דילמה ועליו לבחור בין שתי האפשרויות.
בעונה זאת נוספה האפשרות לדיירי הבית להתראיין בזמן שהותם בבית. דייר שנבחר על ידי ההפקה, יכנס לחדר מיוחד, יתראיין לתוכנית "הצינור" ויענה על שאלות של הצופים בבית.
בשונה מהעונות הקודמות, דיירי הכניסה השנייה לא קיבלו חסינות אוטומטית לשבוע הראשון שלהם.
בשונה מהעונות הקודמות, העונה הייתה אפשרות למנוע ההדחה באמצעות כרטיס הזהב שהשיגו הדיירים במשימת האקסטרים. לינור הייתה אמורה להיות מודחת אבל נמצא אצלה כרטיס זהב והיא שבה לבית. אם בת זוגה מאותה המשימה בה קיבלו את המעטפות, לינור הייתה מודחת מהבית, גם היא הייתה שבה לבית בזכות כרטיס הזהב.
בשונה מהעונות הקודמות העונה היו בגמר שישה דיירים, ולא חמישה כפי שהיה עד לאותו השלב. בערב הגמר פנו המנחים אל דיירי הבית שהעפילו לגמר, והודיעו להם במפתיע, שהגמר מתחיל מיד. בנוסף הגמר התקיים עם נוכחות קהל, לאחר שכל משדרי העונה נערכו ללא נוכחות קהל בעקבות מגפת הקורונה.
חושפים את הכול

"חושפים את הכל" היא תוכנית ליווי של התוכנית המרכזית.
כמו בשאר עונות "רשת" של התוכנית, גם בעונה זו "חושפים את הכל" שודרה. בכל פרק דייר אחד או שתיים מספרים את סיפורם האישי.
בחלק מהפרקים, הנקראים "היום שאחרי", המודח/ת מגיב לביקורות שהיו עליו מחוץ לבית (לטוב ולרע).
בפרק האחרון של התוכנית המשפחות והחברים של שישיית הגמר "נלחמו" על הזכייה. גם מודחי העונה הופיעו בפרק זה.
חושפים את הכול > מדרוג

| פרק | פרק | תאריך שידור מקורי | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- |
| 1 | ליאור כלפון | 27 בדצמבר 2020 | 9.1% | 256,000 |  |
| 2 | גל גברעם | 3 בינואר 2021 | 10.5% | 261,000 |  |
| 3 | זהבה בן ולינור סביניק | 10 בינואר 2021 | 12% | 318,000 |  |
| 4 | רונית לוי ורמי ורד | 17 בינואר 2021 | 13% | לא פורסם |  |
| 5 | דרור קונטנטו | 24 בינואר 2021 | 13.5% | לא פורסם |  |
| 6 | היום שאחרי: ימית אברמוב | 26 בינואר 2021 | לא פורסם | לא פורסם | לא פורסם |
| 7 | אופיר לוי | 7 בפברואר 2021 | לא פורסם | לא פורסם | לא פורסם |
| 8 | דלית דוידוב | 13 בפברואר 2021 | לא פורסם | לא פורסם | לא פורסם |
| 9 | היום שאחרי: גל גברעם | 21 בפברואר 2021 | לא פורסם | לא פורסם | לא פורסם |
| 10 | היום שאחרי: לינור סביניק | 23 בפברואר 2021 | לא פורסם | לא פורסם | לא פורסם |
| 11 | קארין עליה ואורן אסידו | 28 בפברואר 2021 | 11.7% | 307,000 |  |
| 12 | יהודה יצחקוב | 8 במרץ 2021 | לא פורסם | לא פורסם | לא פורסם |
| 13 | מלחמת הגמר | 16 במרץ 2021 | לא פורסם | לא פורסם | לא פורסם |
1802 במדע

| 0 | 1 | 2 | 3 |
| --- | --- | --- | --- |
|  |  | 1802  במדע |  |
< · 1800 · 1801 — 1802 — 1803 · 1804 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
אסטרונומיה

28 במרץ: ה. ל. אולברס מגלה את האסטרואיד פאלאס.
ביולוגיה

תחילת שימוש במונח "ביולוגיה" על ידי ז'אן-בטיסט דה לאמארק
גאוגרפיה

10 באפריל – תחילת המיפוי הטריגונומטרי הגדול.
פיזיקה

גילוי וניסוח חוק גה-ליסאק.
נולדו

2 בפברואר – ז'אן בטיסט בוסנגו, כימאי צרפתי (נפטר ב-1887)
6 בפברואר – צ'ארלס ויטסטון, ממציא אנגלי (נפטר ב-1875)
5 במאי – נילס הנריק אבל, מתמטיקאי גרמני (נפטר ב-1829).
15 בנובמבר – יאנוש בויאי, מתמטיקאי הונגרי (נפטר ב-1860)
נפטרו

18 באפריל: ארסמוס דרווין - זואולוג אנגלי.
סופלקי

| --- | --- |

 
 מאכלים
 סוג:  מנה 
 מוצא:  יוון 
 
סוּפְלַקִי (ביוונית: Σουβλάκι -מבטאים "סובלאקי") הוא מאכל יווני ידוע, המורכב בעיקרו מחתיכות קטנות של בשר הצלויות על שיפוד, ולעיתים כולל גם חתיכות של ירקות. לצדו נהוג להגיש לחם, צ'יפס וסלט. הסופלקי היווני לרוב עשוי מבשר חזיר, אם כי לעיתים מכינים אותו גם מבשר בקר, כבש  או עוף.
המילה סופלקי נגזרת מהמילה היוונית "סוּבלַה" (σούβλα), שפירושה "שיפוד".
על פי ממצאים שנחשפו באזור סנטוריני, עוד לפני המאה ה-17 לפני הספירה החלו תושבי האזור לצלות בשר בעזרת שיפודים, שנתמכו על ידי שתי אבנים. ככל הנראה, הסופלקי התפתח מהמאכל היווני הקדום קַנְדַאוּלוׂס (κάνδαυλος), שהוכן מבשר צלוי, פיתה, גבינה ושמיר.
עם זאת, רק ב-1951 בכפר ליבאדיה ביוון הופיעה חנות הסופלקי הראשונה, שמכרה סופלקי וגירוס (gyros), מאכל יווני נוסף שמכינים בדרך כלל מבשר חזיר . כיום, חנויות ומסעדות רבות מוכרות סופלקי בכל רחבי יוון וגם מחוץ לה.
ראו גם

קבב
גירוס
לימו-אנריה

| --- | --- |

 ממשל
 משטר:  מונרכיה
 שפה נפוצה:  גונגה
 עיר בירה:  יאדרה   גווי
 היסטוריה
 הקמה:   
 עצמאות מממלכת דמות:  המאה ה-14
 פירוק:   
 הדחה של המלך האחרון:  המאה ה-19
 ישות קודמת:  ממלכת דמות
 ישות יורשת:  ממלכת לימו-אנריה
 דמוגרפיה
 דת:  נצרות (1587/8-1710)   הדתות המסורתיות האפריקאיות
 
לימו-אנריה הייתה אחת הממלכות ההיסטוריות באזור גיב שבדרום מערב אתיופיה, אשר נוסדה במשך המאה ה-19. הממלכה גבלה במזרחה עם ממלכת ג'ימה, בדרומה עם ממלכת גומה ובמערבה עם ממלכת גאמה. מעבר לגבול הצפוני ישבו המאצ'ים, תת-קבוצה של בני האורומו. אוכלוסיית הממלכה מנתה כ-40,000 נפש וכללה בין היתר עבדים, לאחר מגפה שהתרחשה בסוף 1840. על פי ההיסטוריון מרדכי אביר, הממלכה מנתה לפני המגפה כ-100,000 תושבים. בירתה הייתה העיר סאקקה.
היסטוריה

ממלכת לימו-אנריה הייתה המשכה של הממלכה הקודמת אנריה, שהצליחה להחזיק מעמד כנגד הגירת האורומו הגדולה. חרף זה, ההיסטוריון מוחמד חסן כותב שאנאראה לבסוף נסחפה לתוך תקופה ארוכה של מלחמת אזרחים: "באמצע החצי השני של המאה ה-17, אנריה הייתה חסרת הנהגה מכיוון שרבים מבני האצולה נאבקו על הכתר במקום באויביהם המשותפים".
ב-1704, כאשר הקיסר ייואס הגדול ניהל את הקמפיין הצבאי מדרום לנילוס הכחול, והגיע עד לגונגה, הוא ניהל מאבק כנגד אנריה על נהר גיב. לאחר מכן, השליטים של ממלכות האזור, ביניהם אלו של אנריה, ברחו דרומה לממלכת קאפה. הסידאמים תושבי האזור נספגו ואיבדו את זהותם בתוך אוכלוסיית האורומו.
לבסוף מנהיג מלחמה חזק בשם בופו, בנו של בוקו, מקרב הלימוים (תת קבוצה של בני האורומו), עלה לשלטון בזכות המיומנות הצבאית שלו. מוחמד חסן מתארך את ההתפתחות הזאת בין 1800 ל-1802. בופו יצר שושלת יחד עם בתו של אבבה ראבו, מלך ג'ימה. ההיסטוריון מרדכי אביר מוסיף שהמסורת הזו של נישואים היא מסורת שמאחדת בין השבטים סאפארה וסיגארו. בנוסף לזה תחת השפעה פורטוגזית (שכן חיילים פורטוגזים מצבאו של כריסטובו דה גאמה באו לחיות בממלכה.
) לימו-אנריה קראו לעצמם בתואר סאפארה, שלא כמו תוארי המלכים בממלכות אזור גיב השונות ששם מקובל יותר התואר האורומו "מוטי", שבאופן רשמי תיאר מנהיג מלחמה (הנקרא גם אבבה דולה).
ב-1825 בופו התפטר ובנו אבבה באגיבו עלה לשלטון. בגלל המלחמות שממלכת ג'ימה ניהלה, סוחרים השתמשו בדרך המסחר ועברו דרך לימו-אנריה על מנת להגיע לממלכת לקאפה. אבבה באגיבו עשה מאמץ על מנת לשמר את דרך הסחר הזאת, והציע לסוחרים ביטחון משודדים והורדת תעריפים.
במשך שלטונו של אבבה באגיבו, לימו אנאראה אימצה את דת האסלאם. כאשר מיסיונרים קתולים פתחו החלו בשכנוע להתנצרות ב-1846, המלך אמר להם "אם הייתם מגיעים לפני שלוש עשרה שנים היית מתערב שכל נתיניי היו מאמצים את דתכם, אך כעת זהו בלתי-אפשרי".
ההצלחה הסופית של ממלכת ג'ימה בכיבוש באדי פולה ב-1847, גרמה לדרך המסחר שבין שאווה לממלכת קאפה להיפתח שוב, והביאה לסופה של דרך המסחר שעברה בלימו-אנריה. בעקבות מותו של באגידו ב-1861, ירש את מקומו בנו, שנחשב "ילד קנאי מוסלמי ולא מוכשר", וגרם לירידת הממלכה.
ממלכה זו נכבשה בסופו של דבר על ידי הדג'זאמץ' וולדה גיורגיס, שנשלח מטעם הקיסר מנליק השני בשנת 1891. בנו של אבבה באגיבו התנצר בגלל מטרות פוליטיות, שינה את שמו לגברה סאלאסי, ונעשה פיטאוורארי (ויקונט) באימפריה האתיופית.
הערות שוליים

↑  C.F. Beckingham and G.W.B. Huntingford, Some Records of Ethiopia, 1593-1646 (London: Hakluyt Society, 1954), p. lxxviiif. ISBN 0811503992
↑  Mordechai Abir, The era of the princes: the challenge of Islam and the re-unification of the Christian empire, 1769-1855. (London: Longmans, 1968), p. 80
↑  Abir, The era of the princes, p. 81. ISBN 0582645174
↑  Mohammed Hassen, The Oromo of Ethiopia: A History 1570-1860 (Trenton: Red Sea Press, 1994), p. 78. ISBN 0521380111
↑  תהליך זה הנקרא מוגגאסה, נדון על ידי מוחמד חסן בספרו ההיסטוריה של האורומו, בעמוד 21.
↑  Hassen, The Oromo, p. 103.
↑  J. Spencer Trimingham, Islam in Ethiopia (Oxford: Geoffrey Cumberlege for the University Press, 1952), p. 201. ISBN 0714617318
↑  Abir, The era of the princes, p. 77-93.
↑  Beckingham and Huntingford, Some Records, p. lxxxii
אין כאלוהינו

אין כאלוהינו הוא פיוט הנאמר בסוף תפילת שחרית לפני אמירת פיטום הקטורת. בנוסח אשכנז המקורי, הפיוט נאמר רק בתפילות שבת ומועד, לקראת סיום תפילת מוסף, אך ברוב קהילות נוסח אשכנז שבארץ ישראל, התקבל לאומרו בכל יום כמנהג הספרדים.
תוכן

בפיוט "אין כאלוהינו" משבח המשורר את אלוהים באמירות: "אֵין כֵּאלֹהינוּ, אֵין כַּאדוֹנֵנוּ, אֵין כְּמַלְכֵּנוּ, אֵין כְּמוֹשִׁיעֵנוּ" ושואל שאלה מעין רטורית: "מִי כֵאלֹקֵינוּ? מִי כַאדוֹנֵנוּ? מִי כְמַלְכֵּנוּ? מִי כְמוֹשִׁיעֵנוּ?".
המשורר קורא לישראל להודות לאלוהים: "נוֹדֶה לֵאלהינוּ" ומברך אותו: "בָּרוּךְ אֱלֹהינוּ".
המשורר מדגיש כי אלוהי היהודים הוא האלוהים, האדון, המלך והוא המושיע.
לפני נוסח הספרדים, הפיוט מסתיים באמירת המשורר שאלוהים ימשיך להושיע אותנו וירחם על ארץ ישראל (ציון) ויחון אותה (גאולה): "אַתָּה תוֹשִׁיעֵנוּ, אַתָּה תָקוּם תְּרַחֵם צִיּוֹן כִּי עֵת לְחֶנְנָהּ כִּי בָא מוֹעֵד". לפי נוסח האשכנזים, הפיוט מסתיים "אתה הוא שהקטירו אבותינו לפניך את קטורת הסמים", ומוביל ישיר לפטום הקטורת הנאמר אחריו.
זמן וטעם אמירת הפיוט

בחלק מהראשונים כתבו שתיקנו לומר פיטום הקטורת בשבת, על מנת להשלים בכך מאה ברכות.
המהרי"ל ביאר, שביום חול ישנם שמונה עשרה ברכות בתפילה, ואילו בשבת רק שבע, ואת מה שנחסר משלימים בשנים עשר 'אין כאלוהינו'. ואכן ברמ"א כתב שנהגו לומר את הפיוט רק בשבת. ובמשנה ברורה ביאר דבריו על פי דברי המהרי"ל.
רבי יהודה בר יקר כתב שהסיבה שהפיוט נאמר לפני פיטום הקטורת היא שהקטורת מעשרת, לכן מודים כי "אין כאלוהינו" ושכל העושר הוא מאת אלוהים ולא "כוחי ועוצם ידי".
לפי החיד"א המשפט "אין כאלוהינו" נאמר כנגדם של בבל שמלכם נבוכדנצר גזר שישתחוו לצלם. המשפט "אין כאדונינו" נאמר כנגד מדי, שמלכם אחשוורוש מכר את היהודים כעבדים להמן, המשפט "אין כמלכנו" נאמר כנגד יוון, שאלכסנדרוס מלכם מלך בכל העולם והמשפט "אין כמושיענו" נאמר כנגד עשו.
ראו גם

פיטום הקטורת
תלמידי חכמים מרבים שלום בעולם
הערות שוליים

↑  ראו למשל ספר הפרדס סי' א', מחזור ויטרי סי' א', רוקח סי' שי"ט, שבלי הלקט סי' א' בשם רש"י, ועוד.
↑  שולחן ערוך, אורח חיים, סימן קל"ב, סעיף ב'
↑  ספר פירוש התפילה והברכות לרבי יהודה בר יקר.
↑  קשר גודל, החיד"א, קשר גודל סימן ך' על שאר התפלה. הן בלשוני מילה, באתר ויקיטקסט
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
סילבי טלי

| --- | --- |

 לידה:  28 במאי 1978 (בת 46) נאנט, צרפת 
 מדינה:  צרפת צרפת
 מקום מגורים:  ליון 
 השכלה:  Jean Moulin University - Lyon 3  אוניברסיטת נאנט 
 פרסים והוקרה:  אביר במסדר ההצטיינות הלאומי (2 ביוני 2023) 
 
סילבי טלי (בצרפתית: Sylvie Tellier; נולדה ב-28 במאי 1978) היא דוגמנית צרפתייה ויושבת ראש של ארגון מיס צרפת.
ביוגרפיה

טלי נולדה בעיר נאנט שבמחוז ונדה. היא למדה משפט אזרחי בבית ספר למשפטים בליון.
בשנת 2002 זכתה בתחרות מיס ליון, ובאותה שנה נבחרה למיס צרפת בתחרות הארצית. עקב כך היא ייצגה את צרפת במיס תבל 2002, היא הייתה אמורה גם להשתתף בתחרות מיס עולם באותה שנה שנערכה בניגריה, אך היות ניגריה מדינה שמפרה זכויות בעלי חיים היא ויתרה על השתתפותה באירוע.
בשנת 2005 לקחה חלק בכתיבת והוצאת הספר "ללא פשרות: שיחות עם סילבי טלי" אודות חייה של ז'נבייב דה פונטנה, מארגנת ויושבת הראש של ארגון תחרות מיס צרפת.
בשנת 2007 החלה לשמש בעצמה כיושבת ראש מיס צרפת ובכך החליפה את ז'נבייב דה פונטנה.
ב-2003 הגישה תוכנית ברדיו המקומי של העיר ליון.
ב-2005 הייתה אחת משלוש עשרה הדוגמניות שהופיעו בלוח השנה של המגזין "Télé 7 Jours", היא לקחה חלק במספר פרקים של הגרסה הצרפתית של המבצר.
בשנת 2012 לקחה חלק בפרק של התוכנית הצרפתית של מי רוצה להיות מיליונר?.
הערות שוליים

↑  Miss France boycotte l��lection de Miss Monde sur lyonpeople.com, www.lyonpeople.com
↑  Le JDD, Sylvie Tellier, la Miss de tête, lejdd.fr (בצרפתית)
| --- | --- |
בקרת זהויות :  PLWABN: 9811283631005606  BnF: cb14641099q (data)  GND: 1214839401  ISNI: 0000 0000 1084 3184  SUDOC: 088519252  VIAF: 5188208   WorldCat (עם VIAF): 5188208
טומי בראון

| --- | --- |
אין תמונה חופשית
 לידה:  1 במאי 1986 (בן 38) פיטסבורג, ארצות הברית 
 שם לידה:  Thomas Lee Brown 
 מוקד פעילות:  ארצות הברית 
 תקופת הפעילות:  מ-2008 
 שפה מועדפת:  אנגלית 
 tbhits.com
 
תומאס לי בראון (באנגלית: Tommy Brown; נולד ב-1 במאי 1986) הידוע גם בשם הבמה TBHits, הוא מפיק מוזיקלי, פזמונאי וראפר אמריקאי. הוא זוכה פרס ASCAP ומועמד לגראמי. הוא שיתף פעולה עם הזמרת האמריקאית אריאנה גרנדה בכל ששת אלבומי האולפן שלה. בראון חתום על מספר קרדיטים משיריה של הזמרת האמריקאית מייגן טריינור.
בראון התמקצע באמצעות לימודים משותפים עם רוי "רויאלטי" המילטון (אנ') ורודני ג'רקינס (אנ').
ביוגרפיה וקריירה

בראון מתגורר בלוס אנג'לס ונולד וגדל בפיטסבורג, פנסילבניה. בשנת 2010 הפיק את הלהיט הראשון שלו, עבור הלהקה בלאק אייד פיז – "Just Can't Get Enough". בהמשך, עבד עם חברי GOOD Music, T.I., ויקטוריה מונה, מיק מיל ו-2 צ'יינז. בשנת 2013 החל את רצף עבודתו המשותפת עם הזמרת אריאנה גרנדה, כאשר עבדו על "Honeymoon Avenue" ו-"Daydreamin'". באותה השנה, עבד עם נאז, טראוויס סקוט ו-B.o.B. בשנה העוקבת, עבד עם מונה על שישה שירים בסך הכול. את שיתוף הפעולה עם גרנדה המשיך במהלך העבודה על "Intro", "My Everything", "Only 1" ו-"Cadillac Song". הוא חבר לכריס בראון, פיפת' הרמוני ומשין גאן קלי איתם יצר מספר שירים.
בשנת 2015 שיתף פעולה בשלישית עם גרנדה במהלך העבודה על המיני-אלבום Christmas & Chill שיצא לכבוד חג המולד. באותה השנה, עבד עם הזמרת-יוצרת האמריקאית מדונה על חמש רצועות "Auto-Tune Baby", "Holy Water", "Illuminati", "S.E.X." ו-"Wash All Over Me"; הראשונה נגנזה, בעוד הארבע האחרות נבחרו להיכלל באלבום האולפן השלושה-עשר שלה, Rebel Heart. במהלך יציאת אלבום האולפן השלישי של גרנדה, Dangerous Woman, עבד בראון על מספר שירים, ביניהם: "Be Alright" ו-"Let Me Love You".
בהמשך הקריירה שלו, עבד עם ביג שון, די ג'יי חאלד, מייגן טריינור, ויז קאליפה, פיה מיה, טי-פיין, ג'ניפר לופז, קארדי בי וג'וס וורלד.
הערות שוליים

1 2 3  TOMMY BROWN - GRAMMY NOMINATED MUSIC PRODUCER, tbhits.com
↑  Tommy Brown (8), Discogs (באנגלית)
↑  Meghan Trainor, Genius (באנגלית)
↑  Song “Just Can’t Get Enough” - MusicBrainz, musicbrainz.org
↑  Ariana Grande – Honeymoon Avenue, נבדק ב-2023-11-09
↑  Ariana Grande – Daydreamin', נבדק ב-2023-11-09
↑  Victoria Monét, Genius (באנגלית)
↑  My Everything by Ariana Grande, Genius (באנגלית)
↑  Release group “Christmas & Chill” by Ariana Grande - MusicBrainz, musicbrainz.org
↑  Release group “Rebel Heart” by Madonna - MusicBrainz, musicbrainz.org
↑  Dangerous Woman by Ariana Grande, Genius (באנגלית)
↑  TBHits, Genius (באנגלית)
| --- | --- |
בקרת זהויות :  MusicBrainz: 9fa8fdc4-91f3-4266-81e5-3c42e943217b
האוניברסיטה הלאומית של סיאול

| --- | --- |


 אוניברסיטה לאומית
 מוטו:  "האמת היא האור שלי"
 תקופת הפעילות:  1946–הווה (כ־78 שנים)
 בעלי תפקידים
 יו"ר:  Nak-in Sung 
 סגל:  2,278 (2022)
 סטודנטים
 כלל הסטודנטים:  28,264 (2022)
 סטודנטים לתואר ראשון:  15,870 (2022)
 סטודנטים לתואר שלישי:  4,019 (2022)
 סטודנטים לתארים מתקדמים:  12,394 (2022)
 מיקום
 מיקום:  סיאול, קוריאה הדרומית
 מדינה:  קוריאה הדרומית קוריאה הדרומית
 קואורדינטות:  37°27′36″N 126°57′09″E﻿ / ﻿37.46°N 126.9525°E﻿ / 37.46; 126.9525
 www.snu.ac.kr
  (למפת סיאול מוגדלת) האוניברסיטה הלאומית של סיאול (למפת סיאול רגילה) האוניברסיטה הלאומית של סיאול  he
 
האוניברסיטה הלאומית של סיאול (בקוריאנית: 서울대학교) היא אוניברסיטה לאומית, הממוקמת בסיאול שבקוריאה הדרומית, אשר הוקמה ב־1946. באוניברסיטה לומדים כ־28,000 סטודנטים, היא נחשבת לאחת משלוש האוניברסיטאות היוקרתיות ביותר בקוריאה הדרומית המכונות על ידי התקשורת בכינוי SKY (אנ'). האוניברסיטה כוללת חמישה עשר קולג'ים ושנים עשר בתי ספר מקצועיים. האוניברסיטה הלאומית בסיאול מחזיקה במזכר הבנות עם למעלה מ־700 מוסדות אקדמיים בארבעים מדינות ועם הבנק העולמי. ישנן תוכניות רבות לחילופי סטודנטים עם מוסדות רבים ברחבי העולם, ובהם בית הספר לעסקים על שם פיוקווא, אוניברסיטת ווריק, יוניברסיטי קולג' לונדון והמכון למדע המדינה פריז.
הספרייה של המוסד כוללת למעלה מ־4 מיליון כרכים.
האוניברסיטה חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה.
ביוני 2024, האוניברסיטה הכריזה על פתיחת מרכז ללימודי ישראל, אשר נועדה לקדם מחקרים בנושא יהדות, היסטוריה, כלכלה וחברה של מדינת ישראל.
מבנה אקדמי > קולג'ים

הקולג' לאמנויות יפות
הקולג' לאקולוגיה אנושית
הקולג' להנדסה
הקולג' לחינוך
הקולג' לחקלאות ומדעי החיים
הקולג' ללימודים ליברליים
הקולג' למדעי הרוח
הקולג' למדעי החברה
הקולג' למדעי הטבע
הקולג' למוזיקה
הקולג' למנהל עסקים
הקולג' לסיעוד
הקולג' לרוקחות
הקולג' לרפואה
הקולג' לרפואה וטרינרית
מבנה אקדמי > בתי ספר מקצועיים

בית הספר לבריאות הציבור
בית הספר להנדסה
בית הספר לטכנולוגיה של מדעי התכנסות
בית הספר לטכנולוגיה חקלאית בין-לאומית
בית הספר ללימודים בין-לאומיים
בית הספר ללימודי מדעי הסביבה
בית הספר למדעי הנתונים
בית הספר למנהל עסקים
בית הספר למינהל ציבורי
בית הספר למשפטים (אנ')
בית הספר לרפואה
בית הספר לרפואת שיניים
דירוגים בין-לאומיים

דירוג שאנגחאי - מקום 94 (2023)
Times Higher Education - מקום 62 (2024)
דירוג QS לאוניברסיטאות - מקום 41 (2024)
מוטיב (ספרות ואמנות)

מוטיב (בעברית: תֶּנַע) הוא יחידת משמעות (מילה, ביטוי, רעיון, נושא, דמות, חפץ תבנית, רגש, תחושה, בעיה, יסוד), אשר מופיעה מספר פעמים ביצירות אמנות.
המונח מתייחס לשני סוגים של מוטיבים:
מוטיב החוזר בתוך היצירה, ובכך מעצים אותה או מחבר בין חלקיה.
מוטיב החוזר ביצירות שונות – לעיתים אצל אותו יוצר ולעיתים בין יצירות של מספר יוצרים (המשתייכים לאותו הדור או לאותו זרם ספרותי או אמנותי). במובנו זה, נכתב גם "מוטיף" (Motif).
תפקידי המוטיב

החזרה על המוטיב נועדה ללמד על חשיבות האלמנט החוזר, ונועדה לגרום לתחושה של מקצב ואחדות ביצירה.
הופעתו החוזרת של המוטיב מראה שיש לאותו רעיון תפקיד מרכזי ביצירה – לעיתים בנוגע למבנה היצירה ולעיתים בתוכנה (אפיון הדמויות, הרעיונות או המסרים).
למוטיב נודע גם תפקיד חשוב בהנעת העלילה, כיוון שעצם החזרה על תופעה כלשהי, יש בה יסוד ידוע וחדש גם יחד – שבהתלכדם, הם מובילים ומניעים את העלילה. לעיתים מוטיב עשוי לכלול פרטים אשר יקדמו את העלילה ויעצימו את המתח (ראו רמז מטרים).

סוג אחר של מוטיב הוא מוטיב משהה, אשר מתאפיין בפרטים המשהים את העלילה ועוצרים את התקדמותה, במטרה לגרום לקורא לתהות בנוגע להמשך העלילה ומגבירים את המתח ואת הציפייה להמשיך לקרוא על מנת להגיע לתשובות שמספק הסוף.
עוד סוג של מוטיב הוא חפץ, אירוע, צירוף מילים וכדומה החוזר כמה פעמים ביצירה ומתקשר לתוכן היצירה. תפקיד המוטיב הוא להדגיש נושאים חשובים ולתרום להעמקת משמעותם
המוטיב מאיר את היצירה ונוצר קשר של משמעות, שהיא מעבר להופעה המקומית של החפץ או הרעיון.
רעיון מרכזי, שחוזר ביצירה מספר פעמים (לעיתים גם כצירוף משני), מארגן את היצירה סביבו ומקדם אותה נקרא "מוטיב מנחה" (leitmotiv).
דוגמאות למוטיבים

מוטיב הסעודה ב"סיפור פשוט" של ש"י עגנון, מוטיב אשר קושר בין חלקי היצירה ויוצר השוואה סמויה ביניהן. בכך המוטיב מעניק ליצירה משמעויות עמוקות.
מוטיב הסעודה מופיע גם בסיפור "האדונית והרוכל" (גם הוא נכתב על ידי עגנון). זהו מוטיב אשר מעשיר כל יצירה בנפרד, אך גם קושר ביניהן ומעצים אותן יחדיו.
מוטיב הגוזל בשירת חיים נחמן ביאליק – אשר חוזר במספר יצירות וכך מחבר ביניהן.
מוטיב השיבה המאוחרת – אשר חוזר במספר רחב של יצירות ובין יוצרים שונים באודיסיאה של הומרוס וכן בסיפוריו של ש"י עגנון (כמו פרנהיים ווהיה העקוב למישור).
האמנות המוסלמית משופעת במוטיבים של שריגי גפן וכנפיים.
ראו גם

לייטמוטיב
תמה
לקריאה נוספת

אשר א' ריבלין, מונחון לספרות, הוצאת "אקדמון"
1815 במדע

| 0 | 1 | 2 | 3 |
| --- | --- | --- | --- |
|  |  | 1815  במדע |  |
< · 1813 · 1814 — 1815 — 1816 · 1817 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
ארכאולוגיה

גילוי אובליסק פילה עליו היו כתובות ביוונית ובכתב חרטומים
גילוי פלימפססט מספריית מילנו מהמאה ה-4.
ביולוגיה

ז'אן-בטיסט דה לאמארק החל בפרסום ספרו Histoire naturelle des animaux sans vertèbres
גאוגרפיה

30 ביולי – משלחת רוסית לחקר האוקיינוס הארקטי בראשות אוטו פון קוצבו יוצאת לדרך. המסע נמשך עד ל-3 באוגוסט 1818.
גאולוגיה

5 באפריל – התפרצות הר געש טמבורה הביאה למות 92 אלף בני אדם ושנת 1816 נקראה שנה ללא קיץ.
1 באוגוסט – פרסום מפה גאולוגית ראשונה של בריטניה על ידי ויליאם סמית.
כימיה

ויליטם פרוסט, כימאי בריטי משער שמשקל אטומי של כל יסוד כימי הוא מכפלה של זו של מימן.
טכנולוגיה

21 באוקטובר – בניית נורת דייבי, מנורה בטיחותית לשימוש במכרות.
המצאת מטרונום על ידי ממציא הולנדי דיטריך ווינקל.
פיזיקה

שימוש ראשון בשיטת פולארימטריה על ידי ז'אן בפטיסט ביו
המצאת חוט דנטלי.
רפואה

10 ביולי – בבריטניה חל איסור לעסוק ברפואה לאנשים ללא רישיון
גילוי כולסטרול